《和陶阻风于规林韵寄陈时中二首》
宋代·吴芾

退处固云乐，未免叹索居。
赖有陈使君，情亲如友于。
自应长相见，岂谓各一隅。
我虽事跧伏，闭门懒问涂。
无日不看山，无时不面湖。
君尤我所爱，良会安得疏。
纵不思风度，亦欲闻绪余。
会须成二老，君意定何如。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。